अर्चना ने परिवार समेत टेका माथा, बोली- माता रानी की कृपा से ही चौथा स्थान हासिल किया
बिग बॉस सीजन-16 की कंटेस्टेंट अर्चना गौतम बुधवार सुबह हिमाचल के ऊना स्थित चिंतपूर्णी मंदिर पहुंची। यहां उन्होंने माथा टेका। इस दौरान पुजारी बारीदार सभा के प्रधान रविंदर छिंदा ने विधिवत पूजा अर्चना करवाई।
बिग बॉस सीजन-16 की कंटेस्टेंट अर्चना गौतम बुधवार सुबह हिमाचल के ऊना स्थित चिंतपूर्णी मंदिर पहुंची। यहां उन्होंने माथा टेका। इस दौरान पुजारी बारीदार सभा के प्रधान रविंदर छिंदा ने विधिवत पूजा अर्चना करवाई। बिग बॉस-16 के फाइनलिस्ट में मेरठ निवासी अर्चना गौतम भी शामिल थी। वह टॉप चार में पहुंची।
बुधवार को अर्चना जब चिंतपूर्णी मंदिर पहुंची तो लोगों ने उनके साथ फोटो भी खिंचवाई। इस दौरान पुजारी रोहन कालिया, सचिन कालिया, पंकज कालिया, मनोज कालिया भी मौजूद रहे।
परिवार भी साथ में मौजूद रहा
मन्दिर में दर्शनों के बाद अर्चना गौतम ने कहा कि माता रानी के आशीर्वाद से ही वे टॉप चार में पहुंची और माता रानी का आशीर्वाद आगे भी उन पर यूं ही बना रहे। इस दौरान उनका परिवार भी उनके साथ मौजूद रहा।